1. ΕΓΚΥΚΛΙΟΣ ΙΚΑ Αριθ. 39(αριθ. πρωτ. 3768) της 15 Φεβρ. 1950 Περί διακοπής της ασφαλιστικής ικανότητος των συμπληρούντων το 16ον έτος της ηλικίας των τέκνων ησφαλισμένων. Προς άπαντα τα Υποκ/ματα του ΙΚΑ Εκ των διενεργηθεισών προσφάτως επιθεωρήσεων τινών Υποκαταστημάτων, διεπιστώθη, ότι τέκνα ησφαλισμένων, παρ’ ότι έχουν συμπληρώσει το 16ον έτος της ηλικίας των, επί μόνη τη αιτιολογία, ότι συνεχίζουν τας σπουδάς των, εξακολουθούν να χαρακτηρίζωνται ως μέλη της οικογενείας αυτών, δικαιούμενα παροχών και ως τοιαύτα να περιλαμβάνωνται εις τα βιβλιάρια ασθενείας των γονέων των. Η καθιέρωσις τοιαύτης εσφαλμένης τακτικής προφανώς οφείλεται εις παρερμηνείαν των σχετικών διατάξεων του άρθρ. 32 Ν.6298, μολονότι, σαφώς εξ αυτών προκύπτει, ότι δεν είναι δυνατή η αναγνώρισις ασφαλιστικής ικανότητος υπέρ τέκνων ησφαλισμένων μετά την συμπλήρωσιν του 16ου έτους της ηλικίας των, ειμή μόνον, εάν ταύτα είναι ανίκανα προς πάσαν βιοποριστικήν εργασίαν. Δέον όθεν να επιστηθή ιδιαιτέρως η προσοχή των εν προκειμένω αρμοδίων οργάνων, ίνα εφεξής εφαρμόζωσιν αυστηρώς τα δια της παρούσης οριζόμενα, προβώσι δε,το ταχύτερον, εις διαγραφήν των εις τα βιβλιάρια ασθενείας μη δικαιουμένων κατά τα ανωτέρω παροχών ασθενείας εγγεγραμμένων τέκνων. 